stanford-oval/wikipedia huggingface dataset:
ฮอโลคอสต์
แหล่งข้อมูลอื่น

Global Directory of Holocaust Museums.
H-Holocaust, H-Net discussion list for librarians, scholars and advanced students.
"Common Questions about the Holocaust" เก็บถาวร 2019-04-18 ที่ เวย์แบ็กแมชชีน, United States Holocaust Memorial Museum
"Auschwitz: Drone video of Nazi concentration camp". BBC News, 27 January 2015.
"Human laboratory animals". Life magazine, 22(8), 24 February 1947, pp. 81–84.
Cesarani, David (25 September 2009). "An insult to Kiev's massacred Jews". The Guardian. เก็บจากแหล่งเดิมเมื่อ 12 June 2019.
"The Dark Continent: Hitler's European Holocaust Helpers". Der Spiegel. 20 May 2009. เก็บจากแหล่งเดิมเมื่อ 3 January 2015.
ทหารเอ็สเอกระตุ้นให้คว่ำบาตรนอกห้างสรรพสินค้าอิสราเอลในกรุงเบอร์ลิน 1 เมษายน 1933 ป้ายเขียนว่า "ชาวเยอรมัน! ป้องกันตัวเอง! อย่าซื้อของจากยิว"
ใบปิดเขียนว่า "60,000 ไรช์สมาร์คเป็นราคาที่ชุมชนต้องจ่ายให้บุคคลที่ป่วยด้วยโรคทางพันธุกรรมผู้นี้ในชั่วชีวิตเขา เหล่าพลเมืองเอ๋ย นั่นคือเงินของท่านด้วย อ่าน นอยเอสโฟล์ค นิตยสารรายเดือนของสำนักงานนโยบายเชื้อชาติของพรรคนาซี"
ผู้ลี้ภัยยิวจากเชโกสโลวาเกียที่ท่าอากาศยานครอยดอน ประเทศอังกฤษ วันที่ 31 มีนาคม 1939 มีรายงานว่าพวกเขาถูกเนรเทศไปยังกรุงวอร์ซอ ประเทศโปแลนด์ซึ่งถูกยึดครองแล้วในเวลานั้น เพราะเอกสารไม่ผ่าน
โรงพิมพ์ แอล. สเพอร์ลิงแอนด์โค. ออทโท-ฟอน-เกอริกเคอสทรัสเซอ 16 มัคเดอบวร์ค หลังคริสทัลนัคท์ เดือนพฤศจิกายน 1938
เด็กยิวจากค่ายกักกันวูชขณะถูกส่งไปยังค่ายมรณะเชลม์โน กันยายน 1942
กราฟิตีต่อต้านยิวในกรุงออสโล ปี 1941
หญิงยิวสวมตราสีเหลืองในกรุงปารีสสมัยถูกยึดครอง เดือนมิถุนายน 1942
ภาพถ่ายอีวานโฮรอด: ไอน์ซัทซกรุพเพอยิงหญิงและเด็ก ใกล้กับอีวานโกรอด ประเทศยูเครน ปี 1942
ศพกำลังถูกโยนออกจากรถไฟที่บรรทุกยิวโรมาเนียจากโพกรมลาซี เดือนกรกฎาคม 1941
"บันไดมรณะ" ณ เหมืองหินไวเนอร์กราเบน ค่ายกักกันเมาเทาเซิน ประเทศออสเตรีย ปี 1942
อดอล์ฟ ฮิตเลอร์ปราศรัยที่โรงอุปรากรครอลในกรุงเบอร์ลินต่อสมาชิกไรช์สทาคเกี่ยวกับสงครามในแปซิฟิก 11 ธันวาคม 1941
การประหารชีวิตสาธารณะ Michał Kruk และชาติพันธุ์โปแลนด์อีกหลายคนในปแชมึชล์ ฐานช่วยเหลือยิวในปี 1943
Fritz Klein แพทย์ประจำค่าย ยืนในหลุมศพหมู่ที่แบร์เกิน-เบ็ลเซินหลังกองพลยานเกราะที่ 11 ของบริเตนปลดปล่อยค่าย เดือนเมษายน 1945
เชลยศึกโซเวียตในค่ายกักกันเมาเทาเซิน ประเทศออสเตรีย
ตำรวจติดอาวุธประชาชน

องค์กรกึ่งทหารของจีน
| กองกำลังตำรวจติดอาวุธประชาชน |
| --- | --- |
ธง (ตั้งแต่ 10 มกราคม ค.ศ. 2018)
ตราสัญลักษณ์ (ตั้งแต่ 1 สิงหาคม ค.ศ. 2021)
เครื่องหมายแขนไหล่
ชื่อทางการ: 武警部队 (Wǔjǐng Bùduì; "กองกำลังตำรวจติดอาวุธ")
อักษรย่อ: ตตป. (PAP; "ตำรวจติดอาวุธประชาชน")  กตตจ. (CAPF; "กองกำลังตำรวจติดอาวุธจีน") (ชื่อย่อเดิม) อู๋จิ่ง (武警; Wǔjǐng; "ตำรวจติดอาวุธ") หรือ WJ ตามป้ายทะเบียนรถ
คำขวัญ: 为人民服务 (รับใช้ประชาชน)
ข้อมูลองค์กร
ก่อตั้ง: 19 มิถุนายน 1982; 42 ปีก่อน (1982-06-19)
เจ้าหน้าที่: 1.5 ล้าน
โครงสร้างเขตอำนาจ
หน่วยงานแห่งชาติ (เขตอำนาจในการปฏิบัติการ): จีน
เขตอำนาจในการปฏิบัติการ: จีน
เขตอำนาจตามกฎหมาย: สาธารณรัฐประชาชนจีน
ส่วนปกครอง: คณะกรรมการการทหารส่วนกลาง
บัญญัติตราสาร: 《中华人民共和国人民武装警察法》 (กฎหมายตำรวจติดอาวุธประชาชนแห่งสาธารณรัฐประชาชนจีน)
สำนักงานใหญ่: เขตไห่เตี้ยน ปักกิ่ง
 
ผู้บริหารหน่วยงาน: พลเอก หวัง ชุนหนิง, ผู้บัญชาการ พลเอก จาง หงปิง, กรรมาธิการการเมือง พลเอก โจว เจี้ยนกั๋ว, เสนาธิการ
หน่วยงานปกครอง: คณะกรรมการการทหารส่วนกลาง
หน่วยงานลูก: กองกำลังรักษาดินแดนภายในตำรวจติดอาวุธประชาชน: 32 × หน่วย หน่วยเคลื่อนที่ตำรวจติดอาวุธประชาชน: 2 × หน่วย เหล่ายามฝั่งตำรวจติดอาวุธประชาชน: 1 x หน่วย
เว็บไซต์
chinamil.com.cn
กองกำลังตำรวจติดอาวุธประชาชน (จีน: 人民武装警察)  เป็นองค์กรกึ่งทหารของจีน มีหน้าที่หลักในการรักษาความมั่นคงภายใน การควบคุมจลาจล การต่อต้านการก่อการร้าย การตอบสนองภัยพิบัติ การบังคับใช้กฎหมาย และการปกป้องสิทธิทางทะเล รวมถึงให้การสนับสนุนกองทัพปลดปล่อยประชาชน (กปป.) ในยามสงคราม
ตำรวจติดอาวุธประชาชนเป็นกองกำลังกึ่งทหารเฉพาะทางที่ขึ้นตรงต่อคณะกรรมการการทหารส่วนกลาง (คทก.) ไม่เหมือนกับตำรวจประชาชนของพลเรือน เจ้าหน้าที่และทหารของ ตตป. สวมเครื่องแบบสีเขียวมะกอกเข้ม ต่างจากเครื่องแบบสีเขียวสนของกองทัพบกกองทัพปลดปล่อยประชาชน (ทบ.กปป.) หรือเครื่องแบบสีฟ้าอ่อนและสีดำของตำรวจประชาชน
คาดว่า ตตป. มีกำลังรวมทั้งสิ้น 1.5 ล้านนาย ก่อตั้งขึ้นในรูปแบบปัจจุบันเมื่อ ค.ศ. 1982 แต่กองกำลังความมั่นคงที่คล้ายคลึงกันก็ปฏิบัติการมาตั้งแต่ก่อตั้งสาธารณรัฐประชาชนจีนเมื่อ ค.ศ. 1949 ในสมัยเหมา กองกำลังก่อนหน้าของ ตตป. คือ  กองกำลังความมั่นคงสาธารณะประชาชนจีน ซึ่งในช่วงแรกอยู่ภายใต้การปกครองของกระทรวงความมั่นคงสาธารณะ และต่อมาคือ  เหล่าความมั่นคงสาธารณะ  ซึ่งอยู่ภายใต้การบังคับบัญชาของ กปป. นักวิชาการทั้งชาวจีนและชาวต่างชาติต่างเปรียบเทียบ ตตป. กับกองกำลังตำรวจกึ่งทหารในหลายประเทศ โดยที่โด่งดังที่สุดคือกองกําลังป้องกันชาติฝรั่งเศส แต่แรงบันดาลใจหลักในการจัดตั้งและปฏิบัติการของ ตตป. มาจากกองกำลังภายในของสหภาพโซเวียตและกองกำลังกึ่งทหารที่เกี่ยวข้องของกลุ่มตะวันออก เช่น หน่วยแจ้งเตือนเยอรมันตะวันออก ซึ่งปรับให้เข้ากับวัฒนธรรมการทหาร–การเมืองและความคิดของพรรคคอมมิวนิสต์จีน (พคจ.) โดยเฉพาะ
ประวัติศาสตร์

ประวัติศาสตร์ของตำรวจติดอาวุธประชาชนนั้นยาวนานเทียบเท่ากับสาธารณรัฐประชาชนจีน และต้นกำเนิดสามารถสืบย้อนกลับไปถึงกองทัพปลดปล่อยประชาชน ซึ่งมีหน้าที่ทั้งป้องกันประเทศจากการรุกรานของต่างชาติและรักษาความมั่นคงภายใน แม้กองกำลังนี้จะถูกจัดตั้งอย่างเป็นทางการใน ค.ศ. 1982 แต่หน่วยงานที่เป็นองค์ประกอบนั้นมีรากฐานย้อนกลับไปถึง ค.ศ. 1949
ประวัติศาสตร์ > กองกำลังความมั่นคงสาธารณะประชาชน

ในเดือนกรกฎาคม ค.ศ. 1949 คทก. ได้ตัดสินใจจัดตั้งกระทรวงความมั่นคงสาธารณะ (คม.) โดยมีหลัว รุ่ยชิง ดำรงตำแหน่งรัฐมนตรี เพื่อจัดตั้งและควบคุมกองกำลังความมั่นคงสาธารณะในประเทศ ในเดือนสิงหาคม ค.ศ. 1949 หน่วยความมั่นคงและรักษาความสงบเรียบร้อยหลายหน่วยจากกองทัพแดงที่สี่ได้รวมตัวกันเป็นกองกำลังกลางของ กองกำลังความมั่นคงสาธารณะประชาชนจีน (กคป.) เพื่อป้องกันผู้นำพรรคและรัฐและรักษาความสงบเรียบร้อยในเมืองหลวง กองกำลังกลางทำหน้าที่รักษาความปลอดภัยในพิธีก่อตั้งสาธารณรัฐประชาชน ตั้งแต่เดือนธันวาคม ค.ศ. 1949 ถึงพฤษภาคม ค.ศ. 1950 กองกำลังรักษาความมั่นคงระดับภูมิภาคพร้อมด้วยกองกำลังกลางซึ่งปัจจุบันยุบไปแล้วได้ถูกควบรวมเป็นหน่วยงานภายใต้ กคป.
กปค. ได้รับมอบหมายให้ดูแล กปป. และกลายมาเป็น กองกำลังความมั่นคงสาธารณะ ของ กปป. ในเดือนกันยายน ค.ศ. 1950 และกลายเป็น เหล่าความมั่นคงสาธารณะของ กปป. ในเดือนกรกฎาคม ค.ศ. 1955 โดยรายงานตรงต่อคณะกรรมการการทหารส่วนกลางของพรรคคอมมิวนิสต์จีนและสภากลาโหมสาธารณรัฐประชาชนจีน หลัว รุ่ยชิง ได้รับการแต่งตั้งเป็นผู้บัญชาการและกรรมาธิการเมืองของ กปค. ในเดือนกันยายน ค.ศ. 1950 และอยู่ในวาระจนถึง ค.ศ. 1959 โดยยังคงดำรงตำแหน่งผู้บัญชาการ กปค. ต่อไป
ใน ค.ศ. 1960 เหล่าความมั่นคงสาธารณะได้รับการจัดตั้งเป็นกองความมั่นคงสาธารณะที่มีกำลังพล 8,200 นาย ซึ่งถูกประเมินว่ายังไม่สามารถปฏิบัติการรบระดับเต็มรูปแบบอย่างต่อเนื่องและเป็นอิสระได้
ประวัติศาสตร์ > กองกำลังตำรวจติดอาวุธประชาชน

ภายหลังการปรับโครงสร้างและการโอนการควบคุมระหว่าง กปป. กับ คม. ตำรวจติดอาวุธประชาชนจึงถูกจัดตั้งขึ้นในวันที่ 19 มิถุนายน ค.ศ. 1982 โดยรวมตำรวจติดอาวุธ หน่วยยามชายแดน และหน่วยดับเพลิงเอาไว้ด้วยกัน สำนักงานใหญ่ถูกตั้งขึ้นใน คม. ในฐานะหน่วยงานย่อย การจัดตั้ง ตตป. สะท้อนให้เห็นถึงความพยายามในการเพิ่มความเป็นมืออาชีพของหน่วยงานรักษาความมั่นคง รวมถึงการรับกำลังพลปลดประจำการจาก กปป. จำนวนมาก ในช่วงที่เกิดความไม่สงบเพิ่มมากขึ้น
ตตป. ถูกนำโดยทั้งรัฐบาลท้องถิ่นและกองกำลัง ตตป. ระดับสูง เรียกว่า "ผู้นำคู่" (双重领导) ในทางปฏิบัติ รัฐบาลท้องถิ่น (รวมถึงคณะกรรมาธิการพรรคท้องถิ่น รัฐบาลประชาชนท้องถิ่น และสำนักงานความมั่นคงสาธารณะท้องถิ่น) มีอำนาจมากกว่า อย่างไรก็ตาม มีความสับสนและช่องโหว่มากมายที่เกิดจากโครงสร้างองค์กรที่คลุมเครือนี้
ในช่วงกลางและปลายคริสต์ทศวรรษ 1990 เจียง เจ๋อหมิน เลขาธิการพรรคคอมมิวนิสต์จีน ได้ขยายและเสริมความแข็งแกร่งของ ตตป. อย่างมีนัยสำคัญ โดยมีกำลังทหารใหม่กว่า 100,000 นาย เจียงชื่นชม ตตป. โดยอธิบายว่าเป็น "กำลังหลักในการรักษาความมั่นคงของรัฐและเสถียรภาพทางสังคม ตำรวจติดอาวุธประชาชนแบกรับภาระอันหนักอึ้งและน่าเกรงขาม" และได้ส่งกำลังตำรวจไปประจำการอย่างกว้างขวางในซินเจียงและทิเบต
กระทั่ง ค.ศ. 2013 หน่วยยามฝั่งจีนเป็นส่วนหนึ่งของ ตตป. แล้วจึงถูกแยกและโอนไปอยู่ภายใต้การควบคุมโดยตรงของกระทรวงความมั่นคงสาธารณะและการบริหารมหาสมุทรแห่งรัฐ อย่างไรก็ตาม ในเดือนมีนาคม ค.ศ. 2018 มีการประกาศว่าหน่วยยามฝั่งจะอยู่ภายใต้กองกำลังตำรวจติดอาวุธประชาชนอีกครั้งนับตั้งแต่มีการยุบการบริหารมหาสมุทรแห่งรัฐ แต่ปัจจุบันเป็นหน่วยงานอิสระที่ขึ้นตรงต่อกองบัญชาการ ตตป.
ประวัติศาสตร์ > การปฏิรูป ค.ศ. 2017–2018

กระทั่งวันที่ 31 ธันวาคม ค.ศ. 2017 ตำรวจติดอาวุธประชาชนมีโครงสร้างการบังคับบัญชาแบบคู่ ได้แก่ คณะกรรมการการทหารส่วนกลาง (คทก.) และคณะมนตรีรัฐกิจผ่านกระทรวงความมั่นคงสาธารณะ (คม.)
ก่อนการปฏิรูป ค.ศ. 2018 ตำรวจติดอาวุธประชาชนถูกแบ่งออกเป็น 8 เหล่า คือ รักษาดินแดน, ทองคำ, ป่าไม้, พลังงานน้ำ, ขนส่ง, ป้องกันชายแดน, ดับเพลิง และรักษาความปลอดภัย เหล่ารักษาภายใน ซึ่งเป็นกำลังส่วนใหญ่ของ ตตป. อยู่ภายใต้กองบัญชาการ ตตป. และรายงานต่อคณะกรรมาธิการกลางพรรคและ คทก. (คณะกรรมการการทหารส่วนกลาง) เหล่าทองคำ, ป่าไม้, พลังงานน้ำ และขนส่ง ซึ่งเรียกรวมกันว่าเหล่าเชี่ยวชาญ อยู่ภายใต้การนำร่วมกันของกองบัญชาการ ตตป. กระทรวงของตนในคณะมนตรีรัฐกิจ เหล่าป้องกันชายแดน, ดับเพลิง และรักษาชายแดน ซึ่งเรียกรวมกันว่า เหล่าความมั่นคงสาธารณะ อยู่ภายใต้การกำกับดูแลโดยตรงของกระทรวงความมั่นคงสาธารณะ
อย่างไรก็ตาม ตามกฎหมาย ตตป. ดำเนินการแยกจาก กปป. และในด้านการดำเนินการด้านความมั่นคงสาธารณะและการสร้างขีดความสามารถที่เกี่ยวข้อง กองบัญชาการ ตตป. อยู่ภายใต้การนำและการบังคับบัญชาของกระทรวงความมั่นคงสาธารณะ
ตั้งแต่วันที่ 1 มกราคม ค.ศ. 2018 การบังคับบัญชาของตำรวจติดอาวุธประชาชนถูกควบคุมโดยคณะกรรมาธิการกลางพรรคคอมมิวนิสต์จีนและคณะกรรมการการทหารส่วนกลางร่วมกัน โดยไม่ขึ้นตรงต่อคณะมนตรีรัฐกิจอีกต่อไป
รายงานระบุว่า การปฏิรูปดังกล่าวมีขึ้นเพื่อลดทอนอำนาจของพรรคคอมมิวนิสต์จีนในท้องถิ่นในการใช้หน่วย ตตป. กระทำการละเมิดหรือต่อต้านผู้นำในปักกิ่ง โดยเฉพาะอย่างยิ่งหลังอุบัติการณ์หวัง ลี่จฺวิน ซึ่ง ตตป. ถูกปั๋ว ซีไหล เลขาธิการพรรคประจำมณฑลกล่าวหาว่าใช้อำนาจล้อมสถานกงสุลสหรัฐในฉงชิ่งหลังทะเลาะกับหวัง หัวหน้าตำรวจของฉงชิ่งในขณะนั้น ตามการปฏิรูปใน ค.ศ. 2018 ทางการท้องถิ่นต้องได้รับการอนุมัติจากส่วนกลางจึงจะสามารถส่ง ตตป. ไปได้
วันที่ 10 มกราคม ค.ศ. 2018 ตตป. ได้รับธงใหม่ตามการออกแบบธงสาขาของ กปป. ที่มีแถบสีมะกอก 3 แถบด้านล่าง แถบสีเขียวมะกอกสามแถบหมายถึงตำรวจติดอาวุธประชาชนมีหน้าที่รับผิดชอบใน 3 ภารกิจหลักและการจัดกำลัง ได้แก่ การรักษาความมั่นคงทางการเมืองของชาติและเสถียรภาพทางสังคม การปกป้องสิทธิทางทะเลและการบังคับใช้กฎหมาย และการปฏิบัติการป้องกันประเทศ
วันที่ 21 มีนาคม ค.ศ. 2018 คณะกรรมาธิการกลางพรรคคอมมิวนิสต์จีนได้เปิดเผยแผนปฏิรูปกองกำลังตำรวจติดอาวุธประชาชน ภายใต้แผนนี้ องค์ประกอบที่ไม่ใช่การสู้รบของ ตตป. ได้แก่ เหล่าทองคำ, ป่าไม้, พลังงานน้ำ, ป้องกันชายแดน, ดับเพลิง และรักษาการณ์จะถูกย้าย และหน่วยยามฝั่งจีนจะถูกรวมเข้ากับ ตตป. ณ เดือนมีนาคม ค.ศ. 2018 ตตป. กำลังดำเนินการร่วมกับคณะกรรมาธิการกลางและหน่วยงานที่เกี่ยวข้องเพื่อโอนย้ายบุคลากรที่ไม่ใช่หน่วยรบเข้าสู่ราชการพลเรือน เหล่าขนส่งเป็นเพียงหน่วยเดียวที่เหลืออยู่ของเหล่าเชี่ยวชาญ
กระทั่ง ค.ศ. 2018 เหล่าเชี่ยวชาญมีหน้าที่รับผิดชอบในการก่อสร้างและบำรุงรักษาทางหลวงและถนน การสำรวจแหล่งแร่ธาตุ การดับไฟป่า  และการก่อสร้างโครงการน้ำขนาดใหญ่ เช่น เขื่อนและคันกั้นน้ำ ตลอดจนการบำรุงรักษาโครงการน้ำ นอกจากนี้ ตตป. ยังได้รับการเรียกตัวให้เข้าร่วมภารกิจกู้ภัยฉุกเฉินและบรรเทาทุกข์ภัยพิบัติภายในสาธารณรัฐประชาชนจีน โดยอาศัยเหล่าเชี่ยวชาญและเหล่าความมั่นคงสาธารณะซึ่งสามารถส่งกำลังไปประจำการล่วงหน้าระหว่างปฏิบัติการดังกล่าวได้
ประวัติศาสตร์ > การปฏิรูป ค.ศ. 2017–2018 > การเปลี่ยนแปลงองค์กร

หลังการปฏิรูปใน ค.ศ. 2018 เหล่าเชี่ยวชาญอื่น ๆ นอกเหนือจากเหล่าขนส่งได้ถูกย้ายไปอยู่ภายใต้กระทรวงอื่น หน่วยยามฝั่งจีน (ยฝจ.) ได้รับการโอนจากคณะมนตรีรัฐกิจมาเป็นหน่วยบัญชาการของ ตตป. และเหล่าขนส่งก็มีหน่วยบางหน่วยอยู่ภายใต้กองเคลื่อนที่
เหล่าป้องกันชายแดนและเหล่ารักษาดินแดนถูกควบคุมโดยกระทรวงความมั่นคงสาธารณะ เหล่าดับเพลิงและป่าไม้ถูกรวมเข้ากับกรมดับเพลิงของ คม. และได้จัดระเบียบใหม่เป็นกองดับเพลิงและกู้ภัยจีน และถูกย้ายไปอยู่ภายใต้กระทรวงจัดการสถานการณ์ฉุกเฉิน เหล่าทองคำและเหล่าพลังงานน้ำได้รับการเปลี่ยนเป็นรัฐวิสาหกิจภายใต้การกำกับดูแลของกระทรวงต่าง ๆ ของคณะมนตรีรัฐกิจที่เกี่ยวข้อง (กระทรวงทรัพยากรธรรมชาติ และบริษัท China National Gold Group Corporation และบริษัท China Aneng Construction Corporation ตามลำดับ)
ประวัติศาสตร์ > ลำดับเวลา

นับตั้งแต่ก่อตั้งสาธารณรัฐประชาชนจีนใน ค.ศ. 1949 กองกำลังกึ่งทหารรักษาความมั่นคงสาธารณะได้รับการปรับโครงสร้างหลายครั้ง ชื่อเรียกปัจจุบันตั้งแต่ ค.ศ. 1982 คือ ตำรวจติดอาวุธประชาชน และเริ่มใช้ครั้งแรกระหว่าง ค.ศ. 1959 ถึง 1963
ค.ศ. 1949–1950: กองกำลังความมั่นคงสาธารณะประชาชนจีน ภายใต้กระทรวงความมั่นคงสาธารณะ (คม.)
ค.ศ. 1950–1955: กองกำลังความมั่นคงสาธารณะ กองทัพปลดปล่อยประชาชน (กปป.)
ค.ศ. 1955–1959: เหล่าความมั่นคงสาธารณะ กองทัพปลดปล่อยประชาชน
ค.ศ. 1959–1963: ตำรวจติดอาวุธประชาชน ภายใต้การนำร่วมกันของ คม. และ กปป.
ค.ศ. 1963–1966: กองกำลังความมั่นคงสาธารณะประชาชนจีน ภายใต้การนำร่วมกันของ คม. และ กปป.
ค.ศ. 1966–1982: หน่วยป้องกันภายในของ กปป. ถูกรวมเข้าใน กปป. ในโครงสร้างแบบบูรณาการ ใน ค.ศ. 1971 และ 1973 หน่วยบางส่วนถูกโอนไปยัง คม.
ค.ศ. 1982–ปัจจุบัน: ตำรวจติดอาวุธประชาชน (ตตป.)
ภารกิจและการปฏิบัติการ

ตำรวจติดอาวุธประชาชนได้รับการควบคุมอย่างเป็นทางการโดยกฎหมายตำรวจติดอาวุธประชาชนแห่งสาธารณรัฐประชาชนจีน (中华人民共和国人民武装警察法) ซึ่งนำมาใช้และมีผลบังคับตั้งแต่วันที่ 27 สิงหาคม ค.ศ. 2009
ภารกิจหลักของตำรวจติดอาวุธประชาชนคือการรักษาความมั่นคงภายใน กฎหมายฉบับแรกว่าด้วยตำรวจติดอาวุธประชาชน ซึ่งก็คือกฎหมายว่าด้วยกองกำลังตำรวจติดอาวุธประชาชน (PAPF) ได้รับการผ่านในเดือนสิงหาคม ค.ศ. 2009 โดยให้อำนาจตามกฎหมายในการตอบสนองต่อการจลาจล การโจมตีของผู้ก่อการร้าย หรือเหตุฉุกเฉินอื่น ๆ หน่วยดังกล่าวทำหน้าที่เฝ้ารักษาความปลอดภัยอาคารของรัฐบาลทุกระดับ (รวมถึงองค์กรของพรรคและรัฐ สถานทูตและสถานกงสุลต่างประเทศ) ดูแลรักษาความปลอดภัยให้กับบริษัทสาธารณะและงานสาธารณะสำคัญ ๆ ตลอดจนต่อต้านการก่อการร้ายและการจัดการกับสถานการณ์ฉุกเฉินสาธารณะ บางหน่วยทำหน้าที่เฝ้ายามในเรือนจำพลเรือนและจัดหาเพชฌฆาตให้กับรัฐ ตตป. ยังมีหน่วยต่อต้านการก่อการร้ายเชิงยุทธวิธี (CT) เช่น หน่วยคอมมานโดสโนว์วูล์ฟ (SWCU) และหน่วยตำรวจพิเศษ (SPU) ต่าง ๆ
ในระบบตำรวจของจีน ตำรวจติดอาวุธประชาชนให้ความสำคัญกับการจัดการการประท้วงที่เรียกกันว่า "อุบัติการณ์มวลชน" และการปกป้องสถานที่และงานสำคัญ ขณะที่เจ้าหน้าที่รักษาความปลอดภัยสาธารณะให้ความสำคัญกับการจัดการกับอาชญากรรมและปัญหาต่าง ๆ ที่เกี่ยวข้องกับการรักษาความสงบเรียบร้อยของประชาชน ตำรวจติดอาวุธประชาชนช่วยเหลือตำรวจประจำการในการปฏิบัติการเมื่อคาดว่าจะมีการต่อต้านด้วยความรุนแรง ในการปิดกั้นถนนและการปกป้องสถานที่เกิดเหตุอาชญากรรม ตำรวจติดอาวุธประชาชนยังมีส่วนร่วมในการรณรงค์ปราบปรามอาชญากรรมด้วย ในการดำเนินกิจกรรมการบำรุงรักษา ตำรวจติดอาวุธประชาชนจะใช้การลาดตระเวนป้องกันภายใต้การนำของหน่วยงานความมั่นคงสาธารณะ และบางครั้งอาจร่วมกับหน่วยงานเหล่านี้ด้วย เมื่อต้องจัดการกับเหตุการณ์ที่มีผู้ชุมนุมจำนวนมาก กิจกรรมของกลุ่มอาชญากร และสถานการณ์เสี่ยงอื่น ๆ ความรับผิดชอบจะเปลี่ยนไปที่ตำรวจติดอาวุธประชาชน อย่างไรก็ตาม ตำรวจติดอาวุธประชาชนก็ยังมีการลาดตระเวนเฉพาะกิจด้วย
ตตป. มีทั้งหน่วยทหารราบยานยนต์ขนาดกองพลและหน่วยทหารราบยานยนต์เบาเคลื่อนที่เร็ว หน่วยเหล่านี้ได้รับมอบหมายให้ตอบสนองต่อการก่อกบฏติดอาวุธที่อาจเกิดขึ้นโดยทหาร กปป. ในยามสงคราม ตตป. สามารถทำหน้าที่เป็นทหารราบเบาที่สนับสนุนกองทัพบกในภารกิจป้องกันท้องถิ่นและสนับสนุนกองทัพเรือในการปฏิบัติการทางเรือ
ภารกิจและการปฏิบัติการ > การปฏิบัติการระหว่างประเทศ

แม้ตำรวจติดอาวุธประชาชนจะมีหน้าที่หลักในการรักษาความมั่นคงภายในและดูแลสิ่งอำนวยความสะดวกและสถานที่สำคัญต่าง ๆ แต่ยังมีบทบาทในการเป็นส่วนหนึ่งของความพยายามด้านความมั่นคงระหว่างประเทศของสาธารณรัฐประชาชนจีนทั้งในการต่อต้านการก่อการร้ายและอาชญากรรมข้ามชาติ มาทิเยอ ดูชาแตล ในนามของสำนักวิจัยเอเชียแห่งชาติ ได้ระบุว่าฐานะทางกฎหมายของภารกิจต่างประเทศของ ตตป. มีระบุอยู่ในมาตรา 71 ของกฎหมายต่อต้านการก่อการร้าย ค.ศ. 2015 ตามที่ศาสตราจารย์โจว เจี้ยน แห่งมหาวิทยาลัยกองกำลังตำรวจติดอาวุธ ระบุว่าการต่อต้านการก่อการร้ายเป็นภารกิจที่กฎหมายกำหนดไว้ให้ตำรวจติดอาวุธประชาชนและการปฏิบัติภารกิจในต่างประเทศถือเป็น "วิธีการที่ไม่สามารถทดแทนได้"
ตำรวจติดอาวุธประชาชนส่งเจ้าหน้าที่ไปต่างประเทศเพื่อรับการฝึกอบรมหรือให้การฝึกอบรมและมีส่วนร่วมในการฝึกซ้อมต่อต้านการก่อการร้าย โดยเฉพาะอย่างยิ่งในเอเชียกลางตามข้อตกลงทวิภาคีและพหุภาคี   กองกำลังปฏิบัติการพิเศษ ตตป. ยังถูกส่งไปที่สถานทูตจีนในกรุงแบกแดดและคาบูลเพื่อจุดประสงค์ในการปกป้องเจ้าหน้าที่การทูตและทรัพย์สิน
ตั้งแต่ ค.ศ. 2011 ตำรวจติดอาวุธประชาชนยังได้ปฏิบัติการตามแนวแม่น้ำโขงร่วมกับกองกำลังความมั่นคงของประเทศไทย เมียนมาร์ และกัมพูชา การปฏิบัติการเหล่านี้มุ่งเป้าไปที่การปราบปรามกลุ่มอาชญากร
ตั้งแต่ ค.ศ. 2014 สาธารณรัฐประชาชนจีนได้สถาปนาความร่วมมือด้านความมั่นคงกับทาจิกิสถานและอัฟกานิสถานบนชายแดนอัฟกานิสถาน ใกล้กับฉนวนวาคานและในแคว้นปกครองตนเองเคอฮิสทอนีบาดัฆชอน ตำรวจติดอาวุธประชาชนเป็นกำลังหลักในการปฏิบัติปราบปรามการก่อการร้ายทั้งแบบทวิภาคีและไตรภาคี (ส่วนใหญ่เป็นการลาดตระเวนในพื้นที่ห่างไกล) โดยถูกส่งไปทางใต้ของชัยมัก นอกจากนี้ ตตป. ยังจัดการฝึกอบรมให้กับกองกำลังความมั่นคงของทาจิกิสถานอีกด้วย
โครงสร้าง

กองบัญชาการตำรวจติดอาวุธประชาชนเป็นหน่วยงานหลักที่ควบคุมและสั่งการและบริหารหน่วยงานต่าง ๆ ทั้งหมด รวมถึงให้คำแนะนำแก่หน่วยงานต่าง ๆ ตตป. มีผู้บัญชาการ กรรมาธิการการเมือง และรองผู้บัญชาการและรองผู้กรรมาธิการการเมืองอีกหลายคน ตตป. ยังมีแผนกที่รับผิดชอบเรื่องการขนส่งและการเมืองและแผนกเฉพาะทางอีกหลายแผนก
หลังการปรับโครงสร้างใหม่ ตำรวจติดอาวุธประชาชนประกอบด้วยกองกำลังอาณาเขต กองกำลังเคลื่อนที่ และหน่วยยามฝั่งเป็นหลัก
กองบัญชาการตำรวจติดอาวุธประชาชน จัดอยู่ในระดับการบังคับบัญชายุทธบริเวณ ประกอบด้วย 5 ฝ่ายที่อยู่ภายใต้กองบัญชาการโดยตรง:
ฝ่ายเสนาธิการ (ระดับรองผู้บัญชาการยุทธบริเวณ)
สำนักฝึกอบรม (ระดับหัวหน้ากองพล)
สำนักข่าวกรอง (ระดับหัวหน้ากองพล) นำโดยจาง เสี่ยวฉี
ฝ่ายงานการเมือง (ระดับรองผู้บัญชาการยุทธบริเวณ): นำโดยพลโท เกา เว่ย์
สำนักงานโฆษณาชวนเชื่อ (ระดับหัวหน้ากองพล)
สำนักงานบุคลากรทหารและพลเรือน (ระดับรองผู้บัญชาการยุทธบริเวณ)
ฝ่ายโลจิสติกส์ (ระดับหัวหน้ากองพล)
ฝ่ายยุทโธปกรณ์ (ระดับหัวหน้ากองพล)
เนื่องจากเป็นหน่วยบัญชาการยุทธบริเวณ ตำรวจติดอาวุธประชาชนจึงมีนายพลเป็นผู้นำ
การศึกษา

ตำรวจติดอาวุธประชาชนมีสถาบันฝึกอบรมหลายแห่ง ซึ่งอาจอยู่ภายใต้การกำกับดูแลของสำนักฝึกอบรมของฝ่ายเสนาธิการ
โรงเรียนตำรวจติดอาวุธประชาชน (ระดับหัวหน้าเหล่า นำโดยพลตรี)
มหาวิทยาลัยวิศวกรรมศาสตร์ตำรวจติดอาวุธประชาชน (ระดับหัวหน้าเหล่า นำโดยพลตรี)
โรงเรียนการบังคับบัญชาตำรวจติดอาวุธประชาชน (ระดับหัวหน้าเหล่า นำโดยพลตรี)
โรงเรียนการขนส่งตำรวจติดอาวุธประชาชน (ระดับหัวหน้าเหล่า นำโดยพลตรี)
โรงเรียนเจ้าหน้าที่ตำรวจติดอาวุธประชาชน (ระดับรองหัวหน้าเหล่า นำโดยพลตรี)
โรงเรียนตำรวจพิเศษตำรวจติดอาวุธประชาชน (ระดับรองหัวหน้าเหล่า นำโดยพลตรี)
ตำรวจใหม่ของกองกำลังตำรวจติดอาวุธประชาชนนั้นได้รับการดึงมาจากกลุ่มทหารเกณฑ์ทั่วไป แต่พวกเขาได้รับการฝึกอบรมจากหน่วยฝึกขึ้นพื้นฐานของกองกำลังตำรวจติดอาวุธประชาชน
ตามที่จื่อ หยาง กล่าวไว้ สภาพของระบบการศึกษาและการฝึกอบรม ณ ค.ศ. 2016 ประสบปัญหาหลายอย่างซึ่งส่งผลกระทบเชิงลบต่อคุณภาพการศึกษา
การศึกษา > โรงเรียนตำรวจติดอาวุธประชาชน

โรงเรียนตำรวจติดอาวุธประชาชนมีหน้าที่ให้การศึกษาและฝึกอบรมเจ้าหน้าที่เพื่อปฏิบัติหน้าที่ที่เกี่ยวข้องกับภารกิจที่มอบหมายให้กับตำรวจติดอาวุธประชาชน รวมถึงการรักษาสันติภาพของสหประชาชาติตั้งแต่ปี ค.ศ. 2001 ตั้งอยู่ในหลางฝาง มณฑลเหอเป่ย์ เริ่มรับสมัครนักเรียนนายร้อยใน ค.ศ.1984 เริ่มออกปริญญาตรีตั้งแต่ ค.ศ. 1997 ได้รับอนุญาตให้ออกปริญญาโทใน ค.ศ. 2003 ตามแหล่งข้อมูลใน ค.ศ. 2019 อยู่ภายใต้กระทรวงความมั่นคงสาธารณะ โรงเรียน ตตป. เป็นหน่วยบัญชาการระดับหัวหน้าเหล่า ดังนั้นจึงมีพลตรีเป็นผู้นำ ซึ่งดำรงตำแหน่งผู้อำนวยการ ผู้สำเร็จการศึกษาจากสถาบันทุกคนจะได้รับยศร้อยโทใน ตตป. (เทียบเท่ากับยศร้อยตรีสำหรับผู้ที่ได้รับหน้าที่ในหน่วยยามฝั่ง)
การศึกษา > โรงเรียนการขนส่งตำรวจติดอาวุธประชาชน

โรงเรียนการขนส่งตำรวจติดอาวุธประชาชนเป็นหน่วยฝึกอบรมที่มุ่งฝึกอบรมบุคลากรตำรวจติดอาวุธประชาชนในการจัดการด้านโลจิสติกส์ ตามข้อมูลของ Unit Tracker มหาวิทยาลัยได้รวมวิชาต่าง ๆ ไว้ เช่น เศรษฐศาสตร์ประยุกต์ โลจิสติกส์ทหารและกึ่งทหาร รวมถึงวิศวกรรมศาสตร์ เป็นหน่วยบัญชาการหัวหน้าเหล่า ดังนั้นจึงมีพลตรีเป็นผู้อำนวยการ
องค์กรเคลื่อนที่

องค์กรเคลื่อนที่ที่เกิดขึ้นจากการปฏิรูปใน ค.ศ. 2018 ประกอบด้วยสององค์กรขนาดใหญ่ที่มีหน้าที่ให้การสนับสนุนแก่พื้นที่ทั่วประเทศ หากมีความจำเป็น
กองเคลื่อนที่ (จีน: 机动总队; พินอิน: Jīdòng Zǒngduì) ทั้งสองนี้มีโครงสร้างคล้ายกันและถือเป็นระดับหัวหน้ากองพล (จีน: 正军级; พินอิน: Zhèngjūnjí) สูงกว่าหน่วยระดับมณฑลอื่น ๆ ทั้งหมดยกเว้นหน่วยบัญชาการซินเจียงและปักกิ่งหนึ่งระดับ กำลังของกองเคลื่อนที่ส่วนใหญ่มาจากกองพล ตตป. ทั้ง 14 กอง แต่ละกองเคลื่อนที่มีเสนาธิการ ฝ่ายงานการเมือง และฝ่ายสอบวินัยในระดับรองหัวหน้ากองพล
กองเคลื่อนที่ เช่นเดียวกับ 14 กองพลก่อนหน้า มีหน้าที่หลักในการจัดการกับการก่อการร้าย อาชญากรรมรุนแรง จลาจล และภัยคุกคามต่อความมั่นคงสาธารณะ
เนื่องจากเป็นหน่วยรบระดับหัวหน้ากองพล กองเคลื่อนที่จึงนำโดยพลตรี
องค์กรเคลื่อนที่ > กองเคลื่อนที่ที่ 1

มีฐานอยู่ในฉือเจียจวง มณฑลเหอเป่ย์ ทางใต้ของปักกิ่ง ครอบคลุมพื้นที่ภาคเหนือและภาคกลางของจีน รวมถึงปักกิ่ง ประกอบด้วย:
9 หน่วยเคลื่อนที่ (ผานจิน (เหลียวหนิง), เฉิ่นหยาง (เหลียวหนิง), ไป๋อินไท่ไล่ (มองโกเลียใน), เทียนจิน, ติงโจว (เหอเป่ย์), เป่าติ้ง (เหอเป่ย์), ผู่จง (ชานซี), เจิ้งโจว (เหอหนาน), ผิงเหลียง (กานซู่))
3 หน่วยปฏิบัติการพิเศษ (ปักกิ่ง, เทียนจิน, ฉือเจียจวง);
2 หน่วยขนส่ง (ปักกิ่งและซีอาน (ฉ่านซี))
1 หน่วยวิศวกรรม/ป้องกันสารเคมี (หูลูเต่า (เหลียวหนิง))
1 หน่วยเฮลิคอปเตอร์ 3 ฝูงบิน
องค์กรเคลื่อนที่ > กองเคลื่อนที่ที่ 2

มีฐานอยู่ในฝูโจว และมีหน่วยกระจุกตัวอยู่ในฝูเจี้ยนและมณฑลโดยรอบตามแนวชายฝั่ง ครอบคลุมพื้นที่จีนตะวันออกและตอนใต้ ประกอบด้วย:
9 หน่วยเคลื่อนที่ (อู่อี้ เจียงซู, ผูเถียน ฝูเจี้ยน, กว่างโจว, ฝัวซาน กวางตุ้ง, เมิ่งซี (ยูนนาน), หนานชง (เสฉวน))
2 หน่วยปฏิบัติการพิเศษ (กว่างโจว (หน่วยคอมมานโดเสือดาวหิมะ) และหูโจว (เจ้อเจียง))
3 หน่วยขนส่ง (เหอเฝย์ อานฮุย, เหมียนหยาง (เสฉวน), หลินจือ (ทิเบต));
1 หน่วยวิศวกรรม/ป้องกันสารเคมี (ฝูโจว (ฝูเจี้ยน))
1 หน่วยเฮลิคอปเตอร์ 3 ฝูงบิน
ผู้บัญชาการคนปัจจุบันคือพลตรี เฉิน หงอู่ ขณะที่กรรมาธิการการเมืองคือพลตรี หยาง เจิ้งกั๋ว
ดูเพิ่ม

ตำรวจประชาชน
สารวัตรทหารสาธารณรัฐจีน
ฌ็องดาร์เมอรี
ตำรวจติดอาวุธประชาชนเฝ้ายามหน้าเทียนอันเหมิน
พัชรา แวงวรรณ

| พัชรา แวงวรรณ |
| --- | --- |

สารนิเทศภูมิหลัง
เกิด: 10 กันยายน พ.ศ. 2507 ผดุงศรี แวงวรรณ  จังหวัดพระนคร ประเทศไทย
เสียชีวิต: 10 ตุลาคม พ.ศ. 2555 (48 ปี)  ลอสแอนเจลิส สหรัฐอเมริกา
อาชีพ: นักร้อง นักแสดง
ปีที่แสดง: พ.ศ. 2525 - 2540
สังกัด: นิธิทัศน์
พัชรา แวงวรรณ (10 กันยายน พ.ศ. 2507 – 10 ตุลาคม พ.ศ. 2555) ชื่อเล่น เอ๋ เป็นนักร้องหญิงและนักแต่งเพลงชาวไทย เคยเป็นนักร้องนำของวงโอเวชั่น วงดนตรีไทยช่วงคริสต์ทศวรรษ 1980 ซึ่งวงโอเวชั่น เคยมีผลงานในช่วง พ.ศ. 2525 - 2532 กับสังกัดนิธิทัศน์ โปรโมชั่น
ประวัติ

พัชรา แวงวรรณ เกิดเมื่อวันที่ 10 กันยายน พ.ศ. 2507 ที่ โรงพยาบาลราชวิถี จังหวัดพระนคร เป็นบุตรสาวคนเล็กในบรรดาบุตร 4 คน ของโกศล แวงวรรณ อดีตสมาชิกสภาผู้แทนราษฎรจังหวัดร้อยเอ็ด กับศรีสุดารัตน์ กาญจนรักษ์ ก่อนครอบครัวย้ายมาอาศัยอยู่ที่จังหวัดร้อยเอ็ด
พัชราเริ่มร้องเพลงตั้งแต่อายุ 9 ขวบ เมื่อเธอเรียนจบชั้นมัธยม เธอเข้าเป็นนักร้องที่โรงแรมแชงกรีล่า กรุงเทพมหานคร เป็นที่แรกในปี พ.ศ. 2524 เธอได้เข้าร่วมกับวงดนตรีชื่อ โอเวชั่น
ต่อมา พัชราและวงดิโอเวชั่นก็ได้เป็นศิลปินกลุ่มสังกัดนิธิทัศน์โปรโมชั่น ในปี พ.ศ. 2525
วงการบันเทิง > ดิ โอเวชั่น

อัลบั้มแรกของวงวางแผงเมื่อปี พ.ศ. 2525 ในชื่อว่า "รักและคิดถึง" มีเพลงดังอย่างเพลง รักและคิดถึง, ขอเป็นเพื่อนใจ ต่อมาในปี พ.ศ. 2526 ดิ โอเวชั่น ได้ออกอัลบั้มชุดที่ 2 ในชื่อว่า "ที่เก่าเวลาเดิม" มีเพลงเด่นอย่าง ที่เก่าเวลาเดิม ต่อมาในปี พ.ศ. 2527 ดิ โอเวชั่น ได้ออกอัลบั้มชุดที่ 3 ชื่อว่า "รักเธอเสมอ" มีเพลงเด่นอย่าง รักเธอเสมอ, อย่าให้เป็นเช่นนั้นเลย
ต่อมาในปี พ.ศ. 2528 ทางวงก็ได้รับ "ไวยวุฒิ สกุลทรัพย์ไพศาล" (ขาว) พี่ชายแท้ ๆ ของ วิรุฬ สกุลทรัพย์ไพศาล หรือ "ดำ ฟอร์เอฟเวอร์" ซึ่งได้รับการคัดเลือกให้เป็นนักร้องนำคนใหม่ของวงคู่กับ พัชรา นักร้องประจำวง เพื่อสร้างความแปลกใหม่ให้กับวง โดยในปีนั้น ทางวงได้ออกอัลบั้มชุดที่ 4 ในชื่อว่า "รักข้ามขอบฟ้า" มีเพลงเด่นคือเพลง รักข้ามขอบฟ้า, ฤทธิ์กามเทพ, พรุ่งนี้ฉันจะรักเธอจนตาย, คนไร้รัง
ในปี พ.ศ. 2529 ดิ โอเวชั่น ได้ออกอัลบั้มชุดที่ 5 ในชื่อว่า "รักไม่รู้จบ" มีเพลงเด่นอย่างเช่นเพลง รักไม่รู้จบ, รักเอย, คนหลายใจ, ใจคนคอย  โดยอัลบั้ม รักไม่รู้จบ ถือเป็นอัลบั้มชุดสุดท้ายของ พัชรา แวงวรรณ กับ ดิ โอเวชั่น เพราะหลังจากการโปรโมตอัลบั้มนี้ได้ซาลงไป ทางต้นสังกัด คือ นิธิทัศน์ ก็เห็นว่าเอ๋นั้นไม่เหมาะกับเพลงเร็ว เพราะแนวเสียงของเธอนั้นเหมาะกับเพลงช้ามากกว่า ทางนิธิทัศน์จึงได้ให้เธอแยกออกมาทำอัลบั้มเดี่ยว ทางวงจึงต้องหานักร้องหญิงคนใหม่มาแทน พัชรา นั่นคือ พรพิมล ธรรมสาร (ก้อย) โดยก้อยได้มาเป็นนักร้องนำของวงโอเวชั่น ในอัลบั้ม "เริ่มวัยรัก" (พ.ศ. 2530)
วงการบันเทิง > ศิลปินเดี่ยว

อัลบั้มเดี่ยวชุดแรกของ พัชรา ได้ออกวางแผงในปี พ.ศ. 2530 โดยใช้ชื่อชุดว่า "เพียงดวงตาและรอยยิ้ม" อัลบั้มชุดนี้ประสบความสำเร็จอย่างมาก อัลบั้มชุดที่ 2 จึงออกวางแผงในปี พ.ศ. 2531 โดยใช้ชื่ออัลบั้มว่า "ไม่รักไม่เจ็บ" ต่อมาในปี พ.ศ. 2533 พัชรา ได้ออกอัลบั้มเดี่ยวชุดที่สาม ชื่อว่า "เพราะเรามาทีหลัง" โดยในชุดนี้มีเพลงเด่นอย่าง "เพราะเรามาทีหลัง"
หลังจากที่หายไปสองปี ในเดือนกันยายน พ.ศ. 2535 พัชรา ได้ออกอัลบั้มเดี่ยวชุดที่ 4 ในชื่อว่า "กล้ำกลืน"
ต่อมาในเดือนกรกฎาคม พ.ศ. 2536 พัชรา ออกอัลบั้มเดี่ยวชื่อ "แอบช้ำ"
ช่วง พ.ศ. 2537-2539 พัชราออกอัลบั้มเดี่ยวต่ออีกสองอัลบั้มในสังกัดนิธิทัศน์ ได้แก่ "ขื่นขม" และ "คลื่นซัดใจ"
ใน พ.ศ. 2540 พัชราออกอัลบั้มเดี่ยวสังกัดวีเอ็มพี โดยมีชื่ออัลบั้มว่า "ไม่มีคืนนั้นอีกแล้ว"